อุดหนุนร้าน McDonald's มาตั้งแต่เด็ก เมนูนึงที่ชอบสั่งบ่อยๆ ก็แมคฟิช ชอบขนมปังนุ่มๆ ไส้ปลาทอดเนื้อหนาฉ่ำ โปะด้วยชีสแผ่นและทาร์ทาร์ซอส พอดีคราวนี้เห็นร้าน McDonald's มาเปิดร้านใหม่เล็กๆ ที่บริเวณพื้นที่ของ Tesco Lotus ในซีคอนสแควร์ มีป้ายโปรแมคฟิช 49 บาทด้วย น่าสนใจ เลยแวะดู

ที่สาขาใน Lotus นี้ ถ้าใครเป็นพนักงานของ Lotus จะได้ส่วนลด 10% ด้วยนะ (แต่ลูกค้าอย่างเราหมดสิทธิ์จ้า)

เราสั่งแมคฟิช 3 ชิ้น + McSaver จับคู่คุ้มเว่อร์ในราคา 49 บาท (เลือกชิกแอนด์ชีสกับพายสับปะรด) พนักงานหยิบสินค้าจากตู้อบหน้าเคาน์เตอร์ให้ ที่สาขานี้จะทำสินค้าไว้ล่วงหน้าแล้วใส่ตู้อบอุ่นไว้ตลอดเวลา พนักงานเตือนว่าอย่ายืนใกล้ตู้อบเพราะมันร้อน อาจลวกได้

แกะชิมกันในรถเลย สมาชิกเด็กชิมแมคฟิชก่อนก็ร้องว่ากัดไม่เข้า เราเลยชิมดูบ้าง เฮ้ย! แป้งขนมปังแข็งเว่อร์ มันแข็งแห้งด้านหมดสภาพไปแล้ว เดาว่ามันโดนอบอยู่ในตู้อบมานานมากก่อนที่เราจะซื้อ แย่มากๆ ส่วนไส้ปลาทอดก็แย่ เนื้อปลาแห้งเหนียวเหี่ยวเฉา จบเลยแมคฟิชที่เคยอร่อย

ไม่น่าซื้อที่สาขานี้เลย มันไม่ได้ทำใหม่ๆ อย่างที่สาขาอื่น คนซื้อน้อย กว่าสินค้าจะขายออกก็ไม่รู้ว่าโดนอบอยู่ในตู้มากี่ชั่วโมงแล้ว 

ส่วนชิกแอนด์ชีสไม่ได้กิน ฝากคนอื่น ไม่รู้เป็นไงบ้าง พายสับปะรดอร่อยปกติไม่มีปัญหา